title: Odluka (EU) 2017/934 Europske središnje banke оd 16. studenoga 2016. o prenošenju odluka o značaju nadziranih subjekata (ESB/2016/41)

text:
               1.6.2017

               HR

               Službeni list Europske unije

               L 141/18

         ODLUKA (EU) 2017/934 EUROPSKE SREDIŠNJE BANKE
   оd 16. studenoga 2016.
   o prenošenju odluka o značaju nadziranih subjekata (ESB/2016/41)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 6.,
   uzimajući u obzir Odluku (EU) 2017/933 Europske središnje banke od 16. studenoga 2016. o općem okviru za prenošenje ovlasti za donošenje odluka za pravne instrumente povezane s nadzornim zadaćama (ESB/2016/40) (2), a posebno njezin članak 4.,
   budući da:

               (1)

               Članak 6. stavak 4. Uredbe (EU) br. 1024/2013 utvrđuje kriterije za razvrstavanje kreditnih institucija, financijskih holdinga i mješovitih financijskih holdinga kao značajnih nadziranih subjekata. Kriteriji za određivanje značaja detaljno su određeni u dijelu IV. Uredbe (EU) br. 468/2014 Europske središnje banke (ESB/2014/17) (3).

               (2)

               U skladu s člankom 39. Uredbe (EU) br. 468/2014 (ESB/2014/17), nadzirani subjekt smatra se značajnim ako tako utvrdi Europska središnja banka (ESB) u odluci upućenoj odgovarajućem nadziranom subjektu. U skladu s člankom 40. te Uredbe, ako su jedan ili više nadziranih subjekata dio nadzirane grupe, kriteriji za određivanje značaja određeni su na najvišoj razini konsolidacije unutar država članica sudionica i svaki nadzirani subjekt smatra se značajnim u skladu s tim kriterijima.

               (3)

               U skladu s člankom 43. stavkom 3. Uredbe (EU) br. 468/2014 (ESB/2014/17) ESB može preispitati, u svakom trenutku nakon primitka odgovarajućih informacija, jesu li ispunjeni kriteriji za značaj.

               (4)

               Nove odluke o značaju trebale bi biti isključene iz područja primjene ove Odluke. Donošenje izmjena odluke o značaju trebalo bi biti bez utjecaja na primjenu članka 22. Uredbe (EU) br. 1024/2013 i dijela III. glave 2. Uredbe (EU) br. 468/2014 (ESB/2014/17).

               (5)

               Izmjena odluke o značaju koja prestaje razvrstavati značajni nadzirani subjekt ili značajnu nadziranu grupu kao značajne ne bi se trebala donijeti putem delegirane odluke kada se temelji na članku 70. Uredbe (EU) br. 468/2014 (ESB/2014/17).

               (6)

               Svake se godine od ESB-a, kao nadležnog tijela za sve značajne nadzirane subjekte u jedinstvenom nadzornom mehanizmu, zahtijeva donošenje značajnog broja odluka koje mijenjaju postojeće odluke o značaju. Radi omogućavanja djelovanja tijela ESB-a nadležnih za donošenje odluka, potrebna je odluka o prenošenju ovlasti u odnosu na donošenje odluka o izmjeni odluka o značaju. Sud Europske unije (SEU) prepoznao je da je prenošenje ovlasti neophodno radi omogućavanja instituciji od koje se zahtijeva donošenje značajnog broja odluka obavljanja njenih dužnosti. Slično tomu, SEU je prepoznao potrebu osiguravanja da tijela nadležna za donošenje odluka mogu djelovati po načelu svojstvenom svim institucionalnim sustavima (4). Odluka o prenošenju ovlasti potrebna je radi olakšavanja postupka donošenja odluka u odnosu na donošenje izmjene odluke o značaju.

               (7)

               Prenošenje ovlasti za donošenje odluka treba biti ograničeno, razmjerno i utemeljeno na utvrđenim kriterijima. Iako odluke o značaju nadzirane grupe sadržavaju popis subjekata koji su uključeni u opseg značajne nadzirane grupe, takvi utvrđeni kriteriji trebaju se odnositi na izmjenu sastava značajne nadzirane grupe ili promjenu naziva značajnog nadziranog subjekta koji trebaju biti opravdani i odražavati načelo razmjernosti.

               (8)

               Odluka (EU) 2017/933 (ESB/2016/40) pojašnjava postupak koji je potrebno poštovati za donošenje pojedinih nadzornih odluka i osobe kojima se mogu prenijeti ovlasti donošenja odluka. Odluka ne utječe na izvršavanje ESB-ovih nadzornih zadaća i bez utjecaja je na nadležnost Nadzornog odbora za predlaganje potpunih nacrta odluka Upravnom vijeću.

               (9)

               Kada nisu ispunjeni kriteriji za donošenje delegirane odluke, kako su utvrđeni u ovoj Odluci, izmjene odluke o značaju potrebno je donijeti u skladu s postupkom neisticanja prigovora iz članka 26. stavka 8. Uredbe (EU) br. 1024/2013 i člankom 13.g Odluke ESB/2004/2 (5). Ova Odluka niti bi trebala utjecati na izvršavanje nadzornih zadaća ESB-a niti na nadležnost Nadzornog odbora za predlaganje potpunih nacrta odluka Upravnom vijeću.

               (10)

               Nadzorne odluke ESB-a mogu biti podvrgnute administrativnom preispitivanju u skladu s člankom 24. Uredbe (EU) br. 1024/2013, a kako je dalje utvrđeno Odlukom ESB/2014/16 (6). U slučaju takvog administrativnog preispitivanja, Nadzorni odbor trebao bi uzeti u obzir mišljenje Administrativnog odbora za preispitivanja i dostaviti novi nacrt odluke Upravnom vijeću na donošenje u skladu s postupkom neisticanja prigovora,

         DONIJELO JE OVU ODLUKU:
   Članak 1.
   Definicije
   Za potrebe ove Odluke primjenjuju se sljedeće definicije:

               1.

               „izmjena odluke o značaju” znači odluka donesena nakon preispitivanja značaja u skladu s člankom 43. stavkom 3. i člankom 52. stavkom 1. Uredbe (EU) br. 468/2014 (ESB/2014/17) kojom se mijenja ili stavlja izvan snage odluka ESB-a koja razvrstava nadzirani subjekt ili nadziranu grupu kao značajne za potrebe članka 6. stavka 4. Uredbe (EU) br. 1024/2013;

               2.

               „država članica sudionica” znači država članica sudionica kako je definirana u članku 2. točki 1. Uredbe (EU) br. 1024/2013;

               3.

               „značajni nadzirani subjekt” znači značajni nadzirani subjekt kako je definiran u članku 2. točki 16. Uredbe (EU) br. 468/2014 (ESB/2014/17);

               4.

               „nadzirani subjekt” znači nadzirani subjekt kako je definiran u članku 2. točki 20. Uredbe (EU) br. 468/2014 (ESB/2014/17);

               5.

               „nadzirana grupa” znači nadzirana grupa kako je definirana u članku 2. točki 21. Uredbe (EU) br. 468/2014 (ESB/2014/17);

               6.

               „značajna nadzirana grupa” znači značajna nadzirana grupa kako je definirana u članku 2. točki 22. Uredbe (EU) br. 468/2014 (ESB/2014/17);

               7.

               „delegirana odluka” znači odluka donesena na temelju prenošenja ovlasti od strane Upravnog vijeća u skladu s Odlukom (EU) 2017/933 (ESB/2016/40);

               8.

               „voditelji radnih jedinica” znači voditelji radnih jedinica ESB-a kojima je prenesena ovlast za donošenje izmjena odluka o značaju.

         Članak 2.
   Prenošenje izmjena odluka o značaju
   1.   U skladu s člankom 4. Odluke (EU) 2017/933 (ESB/2016/40), Upravno vijeće ovime prenosi donošenje izmjena odluka o značaju na voditelje radnih jedinica imenovane od strane Izvršnog odbora u skladu s člankom 5. te Odluke.
   2.   Izmjena odluke o značaju donosi se putem delegirane odluke samo ako su ispunjeni kriteriji za donošenje delegirane odluke, kako su navedeni u članku 3.
   Članak 3.
   Kriteriji za donošenje delegiranih odluka
   1.   Izmjena odluke o značaju koja razvrstava nadzirani subjekt kao značajan u okviru značajne nadzirane grupe donosi se putem delegirane odluke ako značajna nadzirana grupa nastavlja ispunjavati kriterije za određivanje značaja na najvišoj razini konsolidacije u okviru države članice sudionice u skladu s odredbama utvrđenim u dijelu IV. Uredbe (EU) br. 468/2014 (ESB/2014/17).
   2.   Izmjena odluke o značaju koja prestaje razvrstavati nadzirani subjekt kao značajan u okviru značajne nadzirane grupe donosi se putem delegirane odluke ako značajna nadzirana grupa nastavlja ispunjavati kriterije za određivanje značaja na najvišoj razini konsolidacije u okviru države članice sudionice u skladu s odredbama utvrđenim u dijelu IV. Uredbe (EU) br. 468/2014 (ESB/2014/17), iako je nadzirani subjekt prestao biti dio te grupe.
   3.   Izmjena odluke o značaju koja prestaje razvrstavati značajni nadzirani subjekt ili značajnu nadziranu grupu kao značajne donosi se putem delegirane odluke samo ako više nisu ispunjeni kriteriji za određivanje značaja na najvišoj razini konsolidacije u okviru države članice sudionice u skladu s odredbama utvrđenim u dijelu IV. Uredbe (EU) br. 468/2014 (ESB/2014/17).
   4.   Izmjena odluke o značaju koja mijenja naziv značajnog nadziranog subjekta donosi se putem delegirane odluke ako ESB-u nisu dostavljene dodatne informacije bitne za razvrstavanje nadziranog subjekta.
   5.   Izmjena odluke o značaju ne donosi se putem delegirane odluke ako su odgovarajući nadzirani subjekt ili nadzirana grupa razvrstani kao značajni u skladu s člankom 59. Uredbe (EU) br. 468/2014 (ESB/2014/17).
   6.   Izmjena odluke o značaju ne donosi se putem delegirane odluke ako ESB primi pisani podnesak koji dovodi u pitanje razvrstavanje nadziranog subjekta kao značajnog ili manje značajnog.
   Članak 4.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Frankfurtu na Majni 16. studenoga 2016.

            Predsjednik ESB-a

         Mario DRAGHI

      (1)  SL L 287, 29.10.2013., str. 63.

      (2)  Vidjeti str. 14. ovog Službenog lista.

      (3)  Uredba (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ESB/2014/17) (SL L 141, 14.5.2014., str. 1.).

      (4)  Presude Suda od 23. rujna 1986., AKZO Chemie BV i AKZO Chemie UK Ltd protiv Komisije, 5/85, ECLI:EU:C:1986:328, stavak 37., i od 26. svibnja 2005., Carmine Salvatore Tralli protiv ESB-a, C-301/02 P, ECLI:EU:C:2005:306, stavak 59.

      (5)  Odluka ESB/2004/2 od 19. veljače 2004. o donošenju Poslovnika Europske središnje banke (SL L 80, 18.3.2004., str. 33.).

      (6)  Odluka ESB/2014/16 od 14. travnja 2014. o osnivanju Administrativnog odbora za preispitivanja i njegovih pravila postupanja (SL L 175, 14.6.2014., str. 47.).


title: 2006/232/EZ: Odluka Vijeća od 20. prosinca 2005. o sklapanju Sporazuma između Europske zajednice i Sjedinjenih Američkih Država o trgovini vinom

text:
               03/Sv. 11

               HR

               Službeni list Europske unije

               107

         32006D0232

               L 087/1

               SLUŽBENI LIST EUROPSKE UNIJE

         ODLUKA VIJEĆA
   od 20. prosinca 2005.
   o sklapanju Sporazuma između Europske zajednice i Sjedinjenih Američkih Država o trgovini vinom
   (2006/232/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s prvom rečenicom prvog podstavka članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 23. listopada 2000. ovlastilo Komisiju da pregovara o Sporazumu o trgovini vinom između Europske zajednice i Sjedinjenih Američkih Država.

               (2)

               Pregovori su dovršeni 14. rujna 2005. i obje ugovorne strane su parafirale Sporazum između Europske zajednice i Sjedinjenih Američkih Država o trgovini vinom (dalje u tekstu „Sporazum”). Sporazum predstavlja sporazum prvog stupnja, a ugovorne strane u roku od devedeset dana od dana stupanja na snagu Sporazuma trebaju započeti s pregovorima o sklapanju jednog ili više sporazuma kojima se dodatno olakšava međusobna trgovina vinom.

               (3)

               Sporazum je stoga potrebno odobriti.

               (4)

               Kako bi se olakšala provedba te moguće izmjene Priloga Sporazumu, Komisiju treba ovlastiti da usvoji potrebne mjere u skladu s postupkom utvrđenim u Uredbi Vijeća (EZ) br. 1493/1999 od 17. svibnja 1999. o zajedničkom uređenju tržišta vina (1),

         ODLUČILO JE:
   Članak 1.
   Ovime se u ime Zajednice odobrava Sporazum između Europske zajednice i Sjedinjenih Američkih Država o trgovini vinom (dalje u tekstu „Sporazum”).
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu (-e) ovlaštenu (-e) potpisati Sporazum kako bi on obvezivao Zajednicu.
   Članak 3.
   Za potrebe primjene članka 5. stavka 4., članka 7. stavka 2., članka 8. stavka 2., članka 9. stavka 5., članka 11. stavka 5. i stavka 6., članka 13. stavka 1. i članka 14. Sporazuma, Komisija je u skladu s postupkom iz članka 75. stavka 2. Uredbe (EZ) br. 1493/1999 ovlaštena za usvajanje mjera potrebnih za provedbu Sporazuma i izmjenu njegovih priloga, Protokola i njegovih dodataka.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 20. prosinca 2005.

            Za Vijeće

            Predsjednik

         M. BECKETT

      (1)  SL L 179, 14.7.1999., str. 1. Uredba kako je zadnje izmijenjena Uredbom (EZ) br. 2165/2005 (SL L 345, 28.12.2005., str. 1.).


title: Odluka br. 1926/2006/EZ Europskog parlamenta i Vijeća od 18. prosinca 2006. o uspostavi programa djelovanja Zajednice u području politike zaštite potrošača (2007.–2013.)  Tekst značajan za EGP

text:
               15/Sv. 014

               HR

               Službeni list Europske unije

               50

         32006D1926

               L 404/39

               SLUŽBENI LIST EUROPSKE UNIJE

               18.12.2006.

      ODLUKA br. 1926/2006/EZ EUROPSKOG PARLAMENTA I VIJEĆA

   od 18. prosinca 2006.
   o uspostavi programa djelovanja Zajednice u području politike zaštite potrošača (2007.–2013.)
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 153.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   uzimajući u obzir mišljenje Odbora regija (2),
   u skladu s postupkom utvrđenim u članku 251. Ugovora (3),
   budući da:

               (1)

               Djelovanjem u području zaštite potrošača, Zajednica može doprinijeti zaštiti zdravlja, sigurnosti te gospodarskih i pravnih interesa svojih građana.

               (2)

               Stoga je prikladno uspostaviti program djelovanja Zajednice u području politike zaštite potrošača, kojim se zamjenjuje Odluka br. 20/2004/EZ Europskog parlamenta i Vijeća od 8. prosinca 2003. o uspostavljanju općeg okvira za financiranje djelovanja Zajednice s ciljem pružanja potpore politici zaštite potrošača u razdoblju od 2004. do 2007. (4). Tu bi Odluku stoga trebalo ukinuti.

               (3)

               Izrazitu bi prednost trebalo dati integraciji interesa potrošača u sve politike Zajednice, u skladu s člankom 153. Ugovora, uključujući ciljeve politike zaštite potrošača utvrđene u ovom programu. Usklađivanje s ostalim politikama i programima Zajednice ključno je kako bi se u obzir uzeli interesi potrošača u ostalim politikama. Radi postizanja sinergije i izbjegavanja ponavljanja, ostali fondovi i programi Zajednice trebaju osigurati novčanu potporu za integraciju interesa potrošača u njihova odgovarajuća područja.

               (4)

               U ovoj se Odluci za cijelo razdoblje programa utvrđuje financijska omotnica koja, u smislu točke 37. Međuinstitucionalnog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i dobrom financijskom upravljanju, predstavlja referentni okvir za proračunsko tijelo tijekom godišnjeg proračunskog postupka (5).

               (5)

               Od općeg je europskog interesa da su zdravstveni i sigurnosni aspekti usluga i neprehrambenih proizvoda te gospodarski i pravni interesi građana, kao i interesi potrošača prilikom donošenja standarda za proizvode i usluge, zastupljeni na razini Zajednice. S obzirom na posebnu narav relevantnih organizacija, obnova potpore Zajednice njihovom radu ne bi trebala biti uvjetovana načelom postupnog smanjivanja te potpore.

               (6)

               Primjereno je osigurati prijelaz između ovog programa i programa koji on zamjenjuje, posebno u vezi s nastavkom višegodišnjih mjera i ocjene uspješnosti prethodnog programa, te u vezi s područjima koja zaslužuju veću pozornost. Od 1. siječnja 2014. sredstva za tehničku i administrativnu pomoć trebala bi, prema potrebi, pokriti rashode upravljanja onim aktivnostima koje nisu okončane do kraja 2013.

               (7)

               Mjere potrebne za provedbu ove Odluke trebalo bi usvojiti u skladu s Odlukom Vijeća 1999/468/EZ od 28. lipnja 1999., o utvrđivanju postupaka za izvršavanje provedbenih ovlasti dodijeljenih Komisiji (6).

               (8)

               Prilikom provedbe programa u obzir trebalo bi uzeti činjenicu da unutarnje tržište neće dobro funkcionirati ako su potrošači u nekim državama članicama slabije zaštićeni nego u drugima. Stoga bi se ovaj program posebno trebao usredotočiti na zaštitu i svijest potrošača u državama članicama koje su pristupile 1. svibnja 2004. ili kasnije, kako bi se osigurali jednaki uvjeti za sve države članice.

               (9)

               Sporazum o Europskom gospodarskom prostoru (dalje u tekstu „Sporazum o EGP-u”) predviđa, u području zaštite potrošača, suradnju između Europske zajednice i njezinih država članica s jedne strane te država članica Europskog udruženja slobodne trgovine, koje sudjeluju u Europskom gospodarskom prostoru (dalje u tekstu „zemlje EFTA-e/EGP-a”), s druge strane. Također je potrebno ostalim zemljama omogućiti sudjelovanje u programu, a posebno susjednim zemljama Europske unije koje su podnijele zahtjev za članstvo, zemljama kandidatima za članstvo ili zemljama pristupnicama Europskoj uniji.

               (10)

               U okviru provedbe programa trebalo bi poticati suradnju s trećim zemljama koje ne sudjeluju u njemu, uzimajući u obzir relevantne sporazume između tih zemalja i Zajednice.

               (11)

               Vrijednost i utjecaj mjera poduzetih u skladu s programom trebalo bi redovito nadzirati i ocjenjivati, što također mogu obavljati neovisni vanjski ocjenjivači. U svrhu ocjenjivanja politike zaštite potrošača, trebalo bi oblikovati mjerljive ciljeve i razviti indikatore.

               (12)

               Budući da države članice ne mogu u dovoljnoj mjeri ostvariti ciljeve ove Odluke zbog prekogranične naravi pitanja kojima se bavi, te budući da se zbog većih mogućnosti djelovanja Zajednice zaštita zdravlja, sigurnosti te gospodarskih i pravnih interesa građana može bolje ostvariti na razini Zajednice, Zajednica može usvojiti mjere u skladu s načelom supsidijarnosti kako je utvrđeno u članku 5. Ugovora. U skladu s načelom proporcionalnosti kako je utvrđeno u tom članku, ova Odluka ne prelazi ono što je potrebno za postizanje tih ciljeva,

         ODLUČILI SU:
   Članak 1.
   Uspostava programa
   Ovime se utvrđuje program djelovanja Zajednice u području politike zaštite potrošača za razdoblje od 31. prosinca 2006. do 31. prosinca 2013., dalje u tekstu „Program”.
   Članak 2.
   Svrha i ciljevi
   1.   Svrha je ovog Programa nadopunjavati, podupirati i nadzirati politike država članica i doprinositi zaštiti zdravlja, sigurnosti te gospodarskih i pravnih interesa potrošača, kao i promicati njihovo pravo na informiranje, obrazovanje i organiziranje u svrhu zaštite svojih interesa.
   2.   Svrha iz stavka 1. ostvaruje se kroz sljedeće ciljeve:

               (a)

               osigurati visoku razinu zaštite potrošača, posebno unaprijeđenim bazama podataka, boljim savjetovanjem i zastupanjem njihovih interesa;

               (b)

               osigurati učinkovitu primjenu pravila zaštite potrošača, posebno suradnjom na njihovoj provedbi, u pogledu informiranja, obrazovanja i pravne zaštite.

         Ovi se ciljevi postižu kombinacijom aktivnosti i instrumenata s popisa u Prilogu I., u skladu s prioritetima utvrđenima godišnjim planom rada iz članka 7. stavka 2. točke (a).
   Članak 3.
   Financiranje
   1.   Financijska omotnica za provedbu ovog Programa u razdoblju od 31. prosinca 2006. do 31. prosinca 2013. utvrđuje se na 156 800 000 eura.
   2.   Godišnju raspodjelu sredstava odobrava tijelo nadležno za proračun u okviru financijskog okvira.
   Članak 4.
   Financijski doprinosi
   1.   Financijski doprinosi Zajednice ne prelaze sljedeće razine:

               (a)

               50 % rashoda aktivnosti koje zajednički financiraju Zajednica i jedna ili više država članica, odnosno Zajednica i nadležna tijela trećih zemalja koje sudjeluju na temelju članka 8.; osim kada se radi o aktivnostima od izuzetne koristi, u kojima udio Zajednice u troškovima ne smije biti veći od 70 %;

               (b)

               85 % rashoda aktivnosti namijenjenih razvoju integriranih europskih poslijediplomskih magistarskih studija u području potrošačkih pitanja;

               (c)

               50 % rashoda za funkcioniranje europskih organizacija potrošača;

               (d)

               95 % rashoda za funkcioniranje europskih organizacija potrošača koje zastupaju interese potrošača prilikom razvoja standarda za proizvode i usluge na razini Zajednice.

         2.   Financijski doprinosi Zajednice mogu biti u obliku:

               (a)

               pojedinačnih stipendija za pokretljivost predavača i studenata u okviru integriranih europskih poslijediplomskih magistarskih studija u području potrošačkih pitanja. Upravljanje stipendijama može se povjeriti nacionalnim agencijama Erasmus programa za cjeloživotno učenje;

               (b)

               putnih troškova i dnevnica za razmjenu službenika odgovornih za izvršavanje.

         3.   Kriteriji za procjenjivanje da li je neka aktivnost od izuzetne koristi u smislu stavka 1. točke (a) utvrđuju se unaprijed u okviru godišnjeg plana rada. Aktivnosti od izuzetne koristi predviđene su za potrošače iz država članica koje su pristupile Europskoj uniji 1. svibnja 2004. ili kasnije.
   4.   Obnavljanje financijskih doprinosa utvrđenih stavkom 1. točkama (c) i (d) izuzima se iz načela postupnog smanjivanja.
   5.   Za potrebe stavaka 1. i 2., financijski doprinosi Zajednice mogu se dodijeliti u obliku jedinstvenog odnosno paušalnog iznosa kada to odgovara naravi dotičnih aktivnosti kako su utvrđene godišnjim planom rada. U slučaju jedinstvenog odnosno paušalnog financiranja, ne vrijede ograničenja u postocima predviđena u stavku 1., premda je i dalje potrebno zajedničko financiranje.
   Članak 5.
   Korisnici
   U Prilogu II. utvrđene su skupine korisnika koji ispunjavaju uvjete za financijske doprinose iz članka 4.
   Članak 6.
   Administrativna i tehnička pomoć
   1.   Financijska sredstva namijenjena Programu također mogu pokriti troškove aktivnosti pripreme, nadzora, kontrole, revizije i ocjene uspješnosti koje su izravno potrebne za upravljanje Programom i postizanje njegovih ciljeva; posebno za studije, sastanke, informacijske i izdavačke aktivnosti, troškove vezane uz informatičke mreže, a koji su povezani s razmjenom podataka, te sve ostale troškove tehničke i administrativne pomoći koje Zajednica ima prilikom upravljanja Programom.
   2.   Financijska sredstva namijenjena Programu također mogu pokriti troškove tehničke i administrativne pomoći potrebne kako bi se osigurao prijelaz između mjera usvojenih Odlukom br. 20/2004/EZ i ovog Programa. Prema potrebi, u proračun se mogu uvrstiti dodatna sredstva za navedene troškove i nakon 2013. kako bi se omogućilo upravljanje onim aktivnostima koje nisu dovršene do 31. prosinca 2013.
   Članak 7.
   Provedba
   1.   Komisija je odgovorna za provedbu Programa.
   U aktivnostima koje se poduzimaju za ostvarenje svrhe i ciljeva iz članka 2. u potpunosti se koriste odgovarajuće dostupne metode provedbe, što posebno obuhvaća centraliziranu izravnu i neizravnu provedbu od strane Komisije.
   2.   Postupak iz članka 10. stavka 2. primjenjuje se prilikom usvajanja:

               (a)

               godišnjeg plana rada za provedbu Programa, u kojem se utvrđuju:

                           —

                           prioriteti i potrebne aktivnosti, uključujući raspodjelu financijskih sredstava,

                           —

                           uvjeti sposobnosti i kriteriji za odabir, te kriteriji određivanja postotka financijskih doprinosa Zajednice,

                           —

                           korištenje paušalnog i jednokratnog financiranja, i

                           —

                           raspored objavljivanja poziva za podnošenje ponuda, zajedničkih aktivnosti i poziva za podnošenje prijedloga;

               (b)

               mjera za provedbu aktivnosti iz članka 4. stavka 1. točke (a), uključujući uvjete sposobnosti i kriterije za odabir.

         3.   Komisija o poduzetim aktivnostima na provedbi Programa obavješćuje Odbor iz članka 10.
   Članak 8.
   Sudjelovanje trećih zemalja
   U ovom programu mogu sudjelovati:

               (a)

               zemlje EFTA-e/EGP-a, u skladu s uvjetima utvrđenima u Sporazumu o EGP-u;

               (b)

               treće zemlje, a osobito zemlje na koje se odnosi Europska politika susjedstva, zemlje koje su podnijele zahtjev za članstvo, zemlje kandidatkinje za članstvo ili zemlje pristupnice Europskoj uniji, te zemlje zapadnog Balkana obuhvaćene procesom stabilizacije i pridruživanja, u skladu s uvjetima dogovorenima odgovarajućim bilateralnim i multilateralnim sporazumima s tim zemljama u kojima se utvrđuju osnovna načela njihovog sudjelovanja u programima Zajednice.

         Članak 9.
   Nadzor, ocjena i širenje rezultata
   1.   Komisija, u tijesnoj suradnji s državama članicama, nadzire provedbu aktivnosti predviđenih Programom s obzirom na njegove ciljeve. O tome izvješćuje Odbor iz članka 10. te redovito obavješćuje Europski parlament i Vijeće.
   2.   Na zahtjev Komisije, države članice dostavljaju podatke o provedbi i učinku ovog Programa.
   3.   Komisija osigurava da se Program ocjenjuje tri godine nakon što je pokrenut i po završetku. Rezultate ocjena i svoje napomene Komisija dostavlja Europskom parlamentu, Vijeću, Europskom gospodarskom i socijalnom odboru te Odboru regija.
   Komisija je obvezna rezultate aktivnosti provedenih u skladu s ovom Odlukom učiniti dostupnima javnosti.
   Članak 10.
   Postupak Odbora
   1.   Komisiji pomaže Odbor.
   2.   Prilikom upućivanja na ovaj stavak, primjenjuju se članci 3. i 7. Odluke 1999/468/EZ, uzimajući u obzir odredbe njezinog članka 8.
   3.   Odbor donosi svoj poslovnik.
   Članak 11.
   Stavljanje izvan snage
   Ovime se Odluka br. 20/2004/EZ stavlja izvan snage.
   Članak 12.
   Stupanje na snagu
   Ova Odluka stupa na snagu na sljedećeg dana od dana objave u Službenom listu Europske unije.

      Sastavljeno u Bruxellesu 18. prosinca 2006.

            Za Europski parlament

            Predsjednik

         J. BORRELL FONTELLES

            Za Vijeće

            Predsjednik

         J.-E. ENESTAM

      (1)  SL C 88, 11.4.2006., str. 1.

      (2)  SL C 192, 16.8.2006., str. 8.

      (3)  Mišljenje Europskog parlamenta od 23. ožujka 2006. (još nije objavljeno u Službenom listu), Zajedničko stajalište Vijeća od 14. studenoga 2006. (još nije objavljeno u Službenom listu) te Stajalište Europskog parlamenta od 12. prosinca 2006.

      (4)  SL L 5, 9.1.2004., str. 1. Odluka kako je izmijenjena Odlukom 786/2004/EZ (SL L 138, 30.4.2004., str. 7.).

      (5)  SL C 139, 14.6.2006., str. 1.

      (6)  SL L 184, 17.7.1999., str. 23. Odluka kako je izmijenjena Odlukom 2006/512/EZ (SL L 200, 22.7.2006., str. 11.).
   PRILOG I.
   AKTIVNOSTI I INSTRUMENTI IZ ČLANKA 2.

      Cilj I.

   Osigurati visoku razinu zaštite potrošača, posebno unaprijeđenom bazom podataka, boljim savjetovanjem i zastupanjem njihovih interesa.
   Aktivnost 1.
   Prikupljanje, razmjena i analiza podataka i informacija koje omogućuju stvaranje baze podataka potrebne za razvoj politike zaštite potrošača i za integraciju interesa potrošača u druge politike Zajednice, uključujući:

               1.1.

               Praćenje i procjenu razvoja tržišta i njihovih učinaka na gospodarske i druge interese potrošača, uključujući studije i praćenje cijena, istraživanja o strukturnim promjenama na tržištima, ankete istraživanja u pogledu potrošača i poduzeća, prikupljanje i analizu pritužbi potrošača, prikupljanje i analizu podataka o prekograničnom poslovanju između poduzeća i potrošača, te o prekograničnim tržištima.

               1.2.

               Razvoj i održavanje baza podataka.

               1.3.

               Prikupljanje i analizu statističkih i ostalih relevantnih podataka, čiji će se statistički dio razviti pomoću odgovarajućeg statističkog programa Zajednice.

         Aktivnost 2.
   Prikupljanje, razmjena i analiza podataka i informacija te razvoj alata za ocjenjivanje, koji omogućuju stvaranje baze podataka o sigurnosti potrošačkih roba i usluga, uključujući izloženost potrošača kemijskim spojevima iz proizvoda, rizicima i ozljedama povezanima s pojedinim potrošačkim proizvodima i uslugama, te tehničku analizu obavijesti uzbunjivanja.
   Aktivnost 3.
   Potpora za dobivanje znanstvenih mišljenja i ocjena rizika, uključujući zadaće nezavisnih znanstvenih odbora osnovanih Odlukom Komisije 2004/210/EZ od 3. ožujka 2004. o osnivanju znanstvenih odbora u području sigurnosti potrošača, javnog zdravlja i okoliša (1).
   Aktivnost 4.
   Priprema zakonskih i drugih regulatornih inicijativa te promicanje koregulatornih i samo-regulatornih inicijativa, uključujući:

               4.1.

               Mišljenja pravnih i tehničkih stručnjaka, uključujući studije o propisima i njihovom utjecaju.

               4.2.

               Mišljenja pravnih i tehničkih stručnjaka, uključujući studije, o razvoju politika sigurnosti proizvoda i usluga te gospodarskih i pravnih interesa potrošača.

               4.3.

               Mišljenja pravnih i tehničkih stručnjaka, uključujući studije, vezana uz ocjenu potrebe za sigurnosnim standardima za proizvode te izradu standarda za proizvode i usluge.

               4.4.

               Seminare, konferencije, radionice i sastanke stručnjaka i zainteresiranih strana.

         Aktivnost 5.
   Financijski doprinosi za funkcioniranje europskih organizacija potrošača.
   Aktivnost 6.
   Financijski doprinosi za funkcioniranje europskih organizacija potrošača koje predstavljaju interese potrošača prilikom donošenja standarda za proizvode i usluge na razini Zajednice.
   Aktivnost 7.
   Izgradnja kapaciteta za regionalne, nacionalne i europske organizacije potrošača, posebno stručnim obrazovanjem i razmjenom najboljih iskustava i stručnih znanja među osobljem tih organizacija, a posebno organizacija potrošača u državama članicama koje su Europskoj uniji pristupile 1. svibnja 2004. ili kasnije.

      Cilj II.

   Osigurati učinkovitu primjenu pravila zaštite potrošača, posebno suradnjom na njihovoj provedbi, informiranjem, obrazovanjem i pravnom zaštitom.
   Aktivnost 8.
   Aktivnosti kojima se unapređuje učinkovita primjena zakonodavstva Zajednice o zaštiti potrošača, a posebno Direktive 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (2), te Uredbe (EZ) br. 2006/2004 Europskog parlamenta i Vijeća od 27. listopada 2004. o suradnji između nacionalnih tijela odgovornih za provedbu zakona o zaštiti potrošača (3), uključujući:

               8.1.

               Aktivnosti kojima se unapređuje koordinacija nadzora i provedbe, kao i suradnja između nadležnih tijela, uključujući razvoj i održavanje informatičkih alata (npr. baza podataka te informacijskih i komunikacijskih sustava), organiziranje seminara, konferencija, radionica i sastanaka između zainteresiranih strana i stručnjaka na temu provedbe Programa, razmjene i stručnog obrazovanja službenika odgovornih za provedbu zakona i sudaca.

               8.2.

               Nadzor i procjenu sigurnosti neprehrambenih proizvoda i usluga, uključujući jačanje i proširenje područja djelovanja sustava za razmjenu informacija o opasnim proizvodima (RAPEX), uzimajući pritom u obzir razvoj u području razmjene podataka o nadzoru nad tržištem, te daljnji razvoj mreže za sigurnost potrošačkih proizvoda kako je predviđena Direktivom 2001/95/EZ.

               8.3.

               Zajedničke aktivnosti nadzora i provedbe, te druge aktivnosti u kontekstu administrativne i provedbene suradnje.

               8.4.

               Aktivnosti vezane uz administrativnu i provedbenu suradnju s trećim zemljama koje ne sudjeluju u programu.

         Aktivnost 9.
   Pravna i tehnička stručna mišljenja, uključujući istraživanja, koja se odnose na nadzor i ocjenu uspješnosti prenošenja, primjene i provedbe zakonodavstva o zaštiti potrošača u državama članicama, a posebno Direktive 2005/29/EZ Europskog parlamenta i Vijeća od 11. svibnja 2005. o nepoštenoj poslovnoj praksi poslovnog subjekta u odnosu prema potrošaču na unutarnjem tržištu (4), te Uredba (EZ) br. 2006/2004. Navedeno također obuhvaća razvoj i održavanje lako i javno dostupnih baza podataka koje se odnose na primjenu zakonodavstva Zajednice u području zaštite potrošača.
   Aktivnost 10.
   Aktivnosti u području informiranja, savjetovanja i pravne zaštite, uključujući:

               10.1.

               Nadziranje funkcioniranja alternativnih načina rješavanja sporova i procjena njihovog utjecaja.

               10.2.

               Financijski doprinosi za zajedničko djelovanje s javnim ili neprofitnim tijelima koja čine mreže Zajednice odgovorne za pružanje informacija i pomoći potrošačima u ostvarivanju njihovih prava i stjecanju pristupa prikladnim rješenjima sporova (Mreža europskih potrošačkih centara).

               10.3.

               Aktivnosti kojima se unapređuje komunikacija s građanima Europske unije vezana uz potrošačka pitanja, a posebno u državama članicama koje su Europskoj uniji pristupile 1. svibnja 2004. ili kasnije, uključujući publikacije o pitanjima od interesa za politiku zaštite potrošača, dostavljanje informacija putem Interneta, te aktivnosti kojima se pružaju informacije o mjerama poduzetima za zaštitu potrošača i njihovih prava.

         Aktivnost 11.
   Aktivnosti u području obrazovanja potrošača, uključujući:

               11.1.

               Posebne aktivnosti usmjerene na mlade i starije potrošače, te na posebno ranjive skupine potrošača koji nisu sposobni dovoljno dobro braniti vlastite interese, te na razvoj interaktivnih alata za obrazovanje potrošača.

               11.2.

               Financijski doprinosi za razvoj integriranih europskih poslijediplomskih magistarskih studija u području potrošačkih pitanja, uključujući program stipendija koje će studentima omogućiti boravak u drugim zemljama u trajanju do šest mjeseci.

      (1)  SL L 66, 4.3.2004., str. 45.

      (2)  SL L 11, 15.1.2002., str. 4.

      (3)  SL L 364, 9.12.2004., str. 1. Uredba kako je izmijenjena Direktivom 2005/29/EZ (SL L 149, 11.6.2005., str. 22.).

      (4)  SL L 149, 11.6.2005., str. 22.
   PRILOG II.
   KORISNICI KOJI ISPUNJAVAJU UVJETE ZA FINANCIJSKE DOPRINOSE UTVRĐENE U ČLANKU 4.

               1.

               Financijski doprinosi za aktivnosti iz članka 4. stavka 1. točke (a) mogu se dodijeliti javnom ili neprofitnom tijelu koje je kroz transparentni postupak imenovala dotična država članica ili nadležno tijelo, uz suglasnost Komisije.

               2.

               Financijski doprinosi za aktivnosti iz članka 4. stavka 1. točke (b) mogu se dodijeliti visokoškolskim ustanovama u državama članicama ili trećim zemljama koje sudjeluju u Programu na temelju članka 8., kako je definirano člankom 2. Odluke br. 2317/2003/EZ Europskog parlamenta i Vijeća od 5. prosinca 2003. o uspostavi programa poboljšanja kvalitete visokoškolskog obrazovanja i promicanja međukulturalnog razumijevanja putem suradnje s trećim zemljama (Erasmus Mundus) (2004. - 2008.) (1).

               3.

               Financijski doprinosi za aktivnosti iz članka 4. stavka 2. točke (a) mogu se dodijeliti studentima i predavačima koji sudjeluju u integriranim europskim poslijediplomskim magistarskim studijima u području potrošačkih pitanja, kao korisnicima sufinanciranja na temelju članka 4. stavka 1. točke (b).

               4.

               Financijski doprinosi za aktivnosti iz članka 4. stavka 2. točke (b) mogu se dodijeliti službenicima odgovornima za provedbu zakona u području zaštitu potrošača, navedenima u Uredbi (EZ) br. 2006/2004 i Direktivi 2001/95/EZ.

               5.

               Financijski doprinosi za aktivnosti iz članka 4. stavka 1. točke (c) mogu se dodijeliti europskim organizacijama potrošača, koje:

                           (a)

                           su nevladine, neprofitne, neovisne u smislu industrijskih, trgovinskih, poslovnih ili drugih sukoba interesa i čiji glavni ciljevi i djelatnosti su promicanje i zaštitu zdravlja, sigurnosti, te gospodarskih i pravnih interesa potrošača u Zajednici;

                           (b)

                           su ovlaštene zastupati interese potrošača na razini Zajednice u najmanje polovici država članica, koje zastupaju nacionalne organizacije potrošača koje u skladu s nacionalnim propisima ili praksom predstavljaju potrošače i djeluju na regionalnoj ili nacionalnoj razini; i

                           (c)

                           su podnijele Komisiji zadovoljavajuće izvješće o svojem članstvu, unutarnjim pravilima i izvorima financiranja.

               6.

               Financijski doprinosi za aktivnosti iz članka 4. stavka 1. točke (d) mogu se dodijeliti europskim organizacijama potrošača, koje:

                           (a)

                           su nevladine, neprofitne, neovisne u smislu industrijskih, trgovinskih, poslovnih ili drugih sukoba interesa i čiji glavni ciljevi i djelatnosti su zastupanje interesa potrošača u procesu standardizacije na razini Zajednice; i

                           (b)

                           su, u najmanje dvije trećine država članica, dobile ovlaštenje da zastupaju interese potrošača na razini Zajednice:

                                       —

                                       putem tijela koja u skladu s nacionalnim propisima ili praksom zastupaju nacionalne organizacije potrošača u državama članicama, ili

                                       —

                                       u nedostatku tijela navedenih u prvoj alineji, putem nacionalnih organizacija potrošača u državama članicama, koje u skladu s nacionalnim propisima ili praksom zastupaju potrošače i djeluju na nacionalnoj razini;

                           (c)

                           su podnijele Komisiji zadovoljavajuće izvješće o svojem članstvu, unutarnjim pravilima i izvorima financiranja.

      (1)  SL L 345, 31.12.2003., str. 1.


title: 96/198/PUP: Odluka Vijeća od 4. ožujka 1996. o postupku uzbunjivanja i postupanju u izvanrednim situacijama radi podjele obveza u pogledu prihvaćanja i boravka prognanika na privremenoj osnovi

text:
               19/Sv. 012

               HR

               Službeni list Europske unije

               10

         31996D0198

               L 063/10

               SLUŽBENI LIST EUROPSKE UNIJE

               04.03.1996.

      ODLUKA VIJEĆA

   od 4. ožujka 1996.
   o postupku uzbunjivanja i postupanju u izvanrednim situacijama radi podjele obveza u pogledu prihvaćanja i boravka prognanika na privremenoj osnovi
   (96/198/PUP)
   VIJEĆE EUROPSKE UNIJE,
   uzimajući u obzir Ugovor o Europskoj uniji a posebno njegov članak K.3 stavak 2. točku (a),
   uzimajući u obzir Rezoluciju Vijeća od 25. rujna 1995. o podjeli obveza u pogledu prihvaćanja i boravka prognanika na privremenoj osnovi (1),
   budući da se gore navedena Rezolucija mora dopuniti, ako se u njoj sadržana načela žele učinkovito primijeniti kad nastanu krizne situacije koje traže brzo djelovanje,
   budući da je potrebno u ovu svrhu uvesti postupak uzbunjivanja i postupanja u izvanrednim situacijama,
   ODLUČILO JE:
   1.   Pokretanje postupka

   Na inicijativu Predsjedništva, države članice ili Komisije može se sazvati hitni sastanak Koordinacijskog odbora navedenoga u članku K.4, čije će članove savjetovati odgovorne osobe za azil i imigracijska pitanja u državama članicama pri izjašnjavanju o tome, postoji li situacija koja traži usklađeno djelovanje Europske unije za prihvaćanje i boravak prognanika na privremenoj osnovi.
   Kada je djelovanje ove vrste predviđeno, moraju se ispuniti uvjeti utvrđeni u stavcima 1. i 2. Rezolucije Vijeća od 25. rujna 1995.
   Periodično, a u svakom slučaju prije sastanka, Predsjedništvo će u suradnji s Komisijom, u svjetlu mišljenja Visokoga povjerenika Ujedinjenih naroda za izbjeglice i uz pomoć Glavnoga tajništva Vijeća, pripremiti izviješće o situaciji. To izviješće će biti proslijeđeno državama članicama.
   2.   Dnevni red sastanka

   Dnevni red sastanka može posebno pokrivati sljedeće:

               —

               studiju situacije i procjenu opsega kretanja populacije,

               —

               ocjenu svrsishodnosti hitne intervencije na razini Europske unije,

               —

               studiju drugih mogućnosti, uključujući bilo koje lokalno djelovanje,

               —

               izradu rasporeda i razvojnoga plana za predviđene potrebe prihvata,

               —

               naznaku od strane svake države članice broja osoba koje će prihvatiti i kad će ih prihvatiti, slijedom stavka 4. Rezolucije Vijeća od 25. rujna 1995.,

               —

               koordinaciju s djelovanjima Komisije u području humanitarne pomoći,

               —

               razmjenu informacija s Visokim povjerenikom Ujedinjenih naroda za izbjeglice i koordinaciju s planom prihvata,

               —

               koordinaciju s trećim zemljama.

         3.   Odluka o podjeli obveza

   U svjetlu ishoda rasprava sa sastanka gore navedenog Koordinacijskog odbora, pripremit će se prijedlog, koji će se podnijeti Vijeću na odobrenje,
   Ako se ocijeni potrebnim, u skladu sa stavkom 3. Rezolucije Vijeća od 25. rujna 1995. i ako je proteklo mjesec dana bez postizanja sporazuma unutar Koordinacijskog odbora, mogu se primijeniti odredbe utvrđene za hitne slučajeve iz Poslovnika Vijeća.
   4.   Nadzor situacije

   O podrobnim postupcima za prihvaćanje prognanika odlučit će svaka država članica.
   Dok traje kriza, gore navedeni Koordinacijski odbor može održati učestale sastanke u intervalima o kojima će odlučiti sam Odbor i na osnovu stavka 2. ove Odluke.

      Sastavljeno u Bruxellesu 4. ožujka 1996.

            Za Vijeće

            Predsjednik

         P. BARATTA

      (1)  SL C 262, 7.10.1995., str. 1.


title: 2012/367/EU: Odluka Europske središnje banke od 19. lipnja 2012. o izmjeni Odluke ESB/2007/5 o utvrđivanju Pravila o nabavi (ESB/2012/10)

text:
               10/Sv. 003

               HR

               Službeni list Europske unije

               335

         32012D0010(01)

               L 178/14

               SLUŽBENI LIST EUROPSKE UNIJE

               19.06.2012.

      ODLUKA EUROPSKE SREDIŠNJE BANKE

   od 19. lipnja 2012.
   o izmjeni Odluke ESB/2007/5 o utvrđivanju Pravila o nabavi
   (ESB/2012/10)
   (2012/367/EU)
   IZVRŠNI ODBOR EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 11.6.,
   uzimajući u obzir Odluku ESB/2004/2 od 19. veljače 2004. o donošenju Poslovnika Europske središnje banke (1), a posebno njezin članak 19.,
   budući da:

               (1)

               Pragovi za postupke javnog nadmetanja utvrđeni Direktivom 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama (2) izmijenjeni su Uredbom Komisije (EU) br. 1251/2011 od 30. studenoga 2011. o izmjeni direktiva 2004/17/EZ, 2004/18/EZ i 2009/81/EZ Europskog parlamenta i Vijeća u pogledu pragova koje propisuju za primjenu postupaka za sklapanje ugovora (3).

               (2)

               Iako ne podliježe Direktivi 2004/18/EZ, Europska središnja banka (ESB) namjerava primijeniti iste pragove u svojim postupcima javnog nadmetanja.

               (3)

               Odluku ESB/2007/5 od 3. srpnja 2007. o utvrđivanju Pravila o nabavi (4) treba stoga na odgovarajući način izmijeniti,

         DONIO JE OVU ODLUKU:
   Članak 1.
   Izmjene
   Članak 4. stavak 3. Odluke ESB/2007/5 zamjenjuje se sljedećim:

      „3.   Primjenjuju se sljedeći iznosi pragova:

                  (a)

                  200 000 eura za ugovore o nabavi robe i usluga;

                  (b)

                  5 000 000 eura za ugovore o radovima.”

   Članak 2.
   Stupanje na snagu
   1.   Ova Odluka stupa na snagu 1. rujna 2012.
   2.   Postupci nadmetanja započeti prije stupanja na snagu ove Odluke dovršavaju se u skladu s odredbama Odluke ESB/2007/5 koja je bila na snazi na dan kada je postupak nadmetanja započeo. U smislu ove odredbe smatra se da je postupak nadmetanja započeo na dan kad je poziv na nadmetanje poslan Službenom listu Europske unije ili, u slučajevima kada navedeni poziv nije potreban, na dan kada je ESB pozvao jednog ili više gospodarskih subjekata da dostave ponude.

      Sastavljeno u Frankfurtu na Majni 19. lipnja 2012.

            Predsjednik ESB-a

         Mario DRAGHI

      (1)  SL L 80, 18.3.2004., str. 33.

      (2)  SL L 134, 30.4.2004., str. 114.

      (3)  SL L 319, 2.12.2011., str. 43.

      (4)  SL L 184, 14.7.2007., str. 34.


title: 86/103/EEZ: Odluka Vijeća od 24. ožujka 1986. o prihvaćanju Priloga F.2. Međunarodnoj konvenciji o pojednostavnjenju i usklađivanju carinskih postupaka u ime Zajednice

text:
               02/Sv. 005

               HR

               Službeni list Europske unije

               131

         31986D0103

               L 088/42

               SLUŽBENI LIST EUROPSKE UNIJE

               24.03.1986.

      ODLUKA VIJEĆA

   od 24. ožujka 1986.
   o prihvaćanju Priloga F.2. Međunarodnoj konvenciji o pojednostavnjenju i usklađivanju carinskih postupaka u ime Zajednice
   (86/103/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir prijedlog Komisije,
   budući da je Zajednica Odlukom 75/199/EEZ (1) sklopila Međunarodnu konvenciju o pojednostavnjenju i usklađivanju carinskih postupaka;
   budući da Zajednica može prihvatiti Prilog F.2. o preradi robe za domaću uporabu;
   budući da bi takvo prihvaćanje, međutim, trebalo popratiti određenim rezervama kako bi se u obzir uzeli posebni zahtjevi carinske unije, kao i trenutačno postignuta faza u usklađivanju carinskog zakonodavstva,
   ODLUČILO JE:
   Članak 1.
   Ovim se u ime Zajednice prihvaća Prilog F.2. Međunarodnoj konvenciji o pojednostavnjenju i usklađivanju carinskih postupaka, o preradi robe za domaću uporabu, uz rezerve opće prirode i rezervu na preporučenu praksu 7.
   Tekst navedenog Priloga, zajedno s rezervama, priložen je ovoj Odluci.
   Članak 2.
   Ovim se ovlašćuje predsjednik Vijeća odrediti osobu koja je ovlaštena obavijestiti glavnog tajnika Vijeća za carinsku suradnju o prihvaćanju, od strane Zajednice, Priloga navedenog u članku 1., podložno rezervama iz istog članka (2).

      Sastavljeno u Bruxellesu 24. ožujka 1986.

            Za Vijeće

            Predsjednik

         G. BRAKS

      (1)  SL L 100, 21.4.1975., str. 1.

      (2)  Dan stupanja na snagu Priloga F.2. objavljuje Glavni tajnik Vijeća u Službenom listu Europskih zajednica.
   Rezerve koje je Zajednica stavila na Prilog F.2. Međunarodnoj konvenciji o pojednostavnjenju i usklađivanju carinskih postupaka

               1.

               Rezerva opće prirode (opažanje opće prirode)

      „Zakonodavstvo Zajednice pokriva samo dio odredaba ovog Priloga. U područjima koja nisu pokrivena zakonodavstvom Zajednice, države članice po potrebi stavljaju vlastite rezerve.”

               2.

               Preporučena praksa 7.

      „U uobičajenim okolnostima, Zajednica primjenjuje odredbe ove preporučene prakse. Međutim, dopuštenje je odobreno samo ako stavljanje robe pod postupke ne može rezultirati narušavanjem učinaka pravila o podrijetlu ili količinskih ograničenja primjenjivih na uvezenu robu.”

   PRILOG F.2.

      U VEZI S PRERADOM ROBE ZA DOMAĆU UPORABU

   UVOD
   Općenito, carine i porezi naplativi na robu uvezenu za domaću uporabu dobro su prilagođeni carinskoj politici odnosne države. Međutim, u određenim slučajevima razina uvoznih carina i poreza naplativih na uvezenu robu je takva da bi svaka namjeravana proizvodnja, prerada ili daljnja obrada robe nakon carinjenja za domaću uporabu, ukupnu komercijalnu operaciju učinila neprofitnom s proizlazećim gubicima za državu zbog prijenosa takvih gospodarskih aktivnosti u drugu državu.
   S druge strane, navedene gospodarske aktivnosti mogu se potaknuti dopuštanjem da se određena roba preradi pod carinom kontrolom prije puštanja u domaću uporabu.
   Svrha carinskog postupka prerade robe za domaću uporabu je osigurati mogućnost, ako je to u nacionalnom gospodarskom interesu, da određena uvezena roba bude prerađena pod carinskom kontrolom u onoj mjeri u kojoj je iznos uvoznih carina i poreza primjenjivih na tako dobivene proizvode niži od iznosa koji bi se primjenjivao na uvezenu robu.
   DEFINICIJE
   Za potrebe ovog Priloga:

               (a)

               pojam „obrada robe za domaću uporabu” znači carinski postupak pod kojim uvezena roba može biti proizvedena, prerađena ili obrađena prije carinjenja za domaću uporabu te pod carinskom kontrolom, u onoj mjeri u kojoj je iznos uvoznih carina i poreza primjenjivih na tako dobivene proizvode niži od iznosa koji bi se primjenjivao na uvezenu robu;

               (b)

               pojam „carinjenje za domaću uporabu” znači carinski postupak koji omogućuje da uvezena roba trajno ostane u carinskom području. Navedeni se postupak odnosi na plaćanje svih naplativih uvoznih carina i poreza te postignuće svih potrebnih carinskih formalnosti;

               (c)

               pojam „uvozne carine i porezi” znači carine i sve druge carine, porezi, pristojbe ili nameti koji se ubiru na ili u vezi s uvozom robe, ne uključujući pristojbe i namete, koji su ograničeni na iznos približan troškovima usluga;

               (d)

               pojam „deklaracija robe” znači izjava, podnijeta na način koji je propisala carina, a kojom zainteresirane osobe naznačuju carinski postupak koji se primjenjuje na tu robu te navode podatke koje carina zahtijeva za primjenu tog postupka;

               (e)

               pojam „carinska kontrola” znači mjere koje se primjenjuju kako bi se osiguralo pridržavanje zakona i propisa za čiju je provedbu odgovorna carina;

               (f)

               pojam „osiguranje” znači ono što osigurava, prema diskreciji carine, da će obveza prema carini biti ispunjena. Osiguranje se opisuje kao „opće” ako osigurava da se iz njega mogu ispuniti obveze nastale u nekoliko aktivnosti;

               (g)

               pojam „osoba” znači fizička i pravna osoba, osim ako kontekst ne zahtijeva drugačije.

         NAČELA
   1.   Norma

   Prerada robe za domaću uporabu uređuje se odredbama ovog Priloga.
   2.   Norma

   Nacionalno zakonodavstvo određuje uvjete koji se moraju ispuniti i carinske formalnosti koje se moraju postići radi prerade robe za domaću uporabu.

      Napomene

               1.

               Izdavanje odobrenja za preradu robe za domaću uporabu može ovisiti o uvjetu da nadležna tijela smatraju kako su aktivnosti predložene prerade korisne za nacionalno gospodarstvo.

               2.

               Pravo prerade robe za domaću uporabu može biti ograničeno na osobe koje imaju poslovni nastan unutar carinskog područja te čije aktivnosti zadovoljavaju zahtjeve carinskih tijela.

               3.

               Carinska tijela u pravilu odobravaju da se aktivnosti prerade obavljaju na određenom mjestu (npr. prostorije uvoznika) te od strane određenih osoba.

               4.

               Carinska tijela mogu utvrditi standardne stope prinosa za aktivnosti u sklopu prerade robe za domaću uporabu.

         3.   Norma

   Odobrenje postupaka prerade robe za domaću uporabu ovisi o uvjetu da se carinska tijela mogu uvjeriti kako su proizvodi nastali preradom dobiveni od uvozne robe.
   4.   Norma

   Odobrenje postupka prerade robe za domaću uporabu ovisi o uvjetu da se izvorno stanje robe ne može gospodarski povratiti nakon prerade.
   PODRUČJE PRIMJENE
   5.   Norma

   Prerada robe za domaću uporabu dopušta se za određene kategorije robe koje su podvrgnute odobrenoj aktivnosti prerade.

      Napomena

   Odobrenje se može ograničiti na postupke prerade koji rezultiraju proizvodima koji se mogu svrstati pod određene tarifne brojeve.
   6.   Norma

   Prerada robe za domaću uporabu ne bi trebala biti ograničena na robu koja je direktno uvezena iz inozemstva, već bi također trebala biti dopuštena u vezi s robom koja izlazi iz carinskog tranzita, carinskog skladišta ili iz slobodne zone.
   7.   Preporučena praksa

   Prerada robe za domaću uporabu ne bi se trebala odbiti isključivo na temelju podrijetla robe ili države iz koje je roba poslana.
   8.   Norma

   Pravo na preradu robe za domaću uporabu nije ograničeno na vlasnika uvezene robe.
   9.   Preporučena praksa

   Osobama koje obavljaju veliku i kontinuiranu preradu iste vrste robe za domaću uporabu trebalo bi se izdati opće odobrenje koje bi pokrivalo takve aktivnosti.

      DEKLARACIJA ZA PRERADU ROBE ZA DOMAĆU UPORABU

   10.   Norma

   Nacionalno zakonodavstvo određuje uvjete pod kojima se podnosi deklaracija robe za preradu robe za domaću uporabu te pod kojima se roba predočava u nadležnoj carinarnici.

      Napomena

   Deklaracija robe u pravilu se podnosi prije no što je roba prerađena za domaću uporabu ali, u slučajevima kada su uključene aktivnosti relativno jednostavne, može se dati odobrenje da se prerada izvrši prije podnošenja deklaracije robe.
   OSIGURANJE
   11.   Norma

   Oblik u kojem se polaže osiguranje, ako postoji, u vezi s preradom robe za domaću uporabu, navodi se u nacionalnom zakonodavstvu ili ga carinska tijela utvrđuju u skladu s nacionalnim zakonodavstvom.
   12.   Preporučena praksa

   Izbor između raznih prihvatljivih oblika osiguranja trebao bi se prepustiti osobi na koju se navedeno odnosi.
   13.   Norma

   Carinska tijela, u skladu s nacionalnim zakonodavstvom, utvrđuju iznos u kojem se mora položiti osiguranje u vezi s preradom robe za domaću uporabu.
   14.   Preporučena praksa

   Iznos svakog osiguranja trebao bi se utvrditi što je moguće niže, uzimajući u obzir potencijalno naplative uvozne carine i poreze.

      Napomena

   Ova preporučena praksa ne sprečava da se iznos osiguranja utvrdi na temelju jedne tarife ako roba potpada pod cijeli niz tarifnih brojeva.
   15.   Norma

   Ako je osiguranje obvezno kako bi zajamčilo ispunjenje obveza koje proistječu iz nekoliko aktivnosti unutar postupka prerade robe za domaću uporabu, carinska tijela prihvaćaju opće osiguranje.
   16.   Preporučena praksa

   Carinska tijela bi se trebala odreći zahtjeva za osiguranje ako su uvjerena da je plaćanje svih iznosa koji bi mogli doći na naplatu zajamčeno drugim sredstvima.

      UKIDANJE PRERADE ROBE ZA DOMAĆU UPORABU

   17.   Norma

   Prerada robe za domaću uporabu prekida se ako su proizvodi nastali preradom carinjeni za domaću uporabu.
   18.   Norma

   Nacionalno zakonodavstvo određuje trenutak koji se uzima u obzir u svrhu određivanja vrijednosti i količine robe deklarirane za domaću uporabu te stopu uvoznih carina i poreza koji se primjenjuju na takvu robu.
   19.   Preporučena praksa

   Ako to okolnosti opravdavaju te na zahtjev osobe na koju se navedeno odnosi, carinska tijela bi trebala odobriti prekid postupka ako su proizvodi nastali preradom ili obradom izvezeni, pohranjeni u carinsko skladište ili uvezeni u slobodnu zonu.
   20.   Norma

   Svaki otpad ili ostaci nastali preradom robe za domaću uporabu podliježu, ako je roba carinjena za domaću uporabu, plaćanju uvoznih carina i poreza koji bi se primjenjivali, da su takav otpad ili ostaci bili uvezeni u takvom stanju.

      Napomena

   Može se izdati odobrenje da se takav otpad ili ostaci učine trgovinski bezvrijednim pod carinskom kontrolom ili da se ponovno izvezu.
   21.   Norma

   Roba namijenjena za preradu za domaću uporabu ili tako dobiveni proizvodi koji su slučajno ili zbog više sile uništeni ili nepovratno izgubljeni prije nego što su bili carinjeni za domaću uporabu ne podliježu uvoznim carinama i porezima, pod uvjetom da je navedeno uništenje ili gubitak propisno utvrđen na zadovoljstvo carinskih tijela. Svaki otpad ili ostaci preostali nakon uništenja podliježu, ako su carinjeni za domaću uporabu, plaćanju uvoznih carina i poreza koji bi se primjenjivali, da su takav otpad ili ostaci bili uvezeni u takvom stanju.
   VRAĆANJE OSIGURANJA
   22.   Norma

   Svako položeno osiguranje vraća se što je moguće prije, nakon što je prerada robe za domaću uporabu ukinuta.

      PODACI U VEZI S PRERADOM ROBE ZA DOMAĆU UPORABU

   23.   Norma

   Carinska tijela osiguravaju da sve odgovarajuće informacije u vezi s preradom robe za domaću uporabu budu lako dostupne svakoj zainteresiranoj osobi.


title: Odluka Vijeća (EU) 2015/946 od 15. lipnja 2015. o imenovanju njemačkog zamjenika člana Odbora regija

text:
               19.6.2015

               HR

               Službeni list Europske unije

               L 154/13

         ODLUKA VIJEĆA (EU) 2015/946
   od 15. lipnja 2015.
   o imenovanju njemačkog zamjenika člana Odbora regija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog njemačke vlade,
   budući da:

               (1)

               Vijeće je 26. siječnja 2015. i 5. veljače 2015. donijelo odluke (EU) 2015/116 (1) i (EU) 2015/190 (2) o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto zamjenika člana Odbora regija postaje slobodno istekom mandata g. Clemensa LINDEMANNA 30. lipnja 2015.,

         DONIJELO JE OVU ODLUKU:
   Članak 1.
   Sljedeća osoba imenuje se zamjenikom člana Odbora regija do kraja tekućeg mandata, koji istječe 25. siječnja 2020.:

               —

               G. Bernd LANGE, Landrat des Landkreises Görlitz.

         Članak 2.
   Ova Odluka stupa na snagu na dan donošenja.
   Proizvodi učinke od 1. srpnja 2015.

      Sastavljeno u Luxembourgu 15. lipnja 2015.

            Za Vijeće

            Predsjednik

         K. GERHARDS

      (1)  SL L 20, 27.1.2015., str. 42.

      (2)  SL L 31, 7.2.2015., str. 25.


title: 2008/146/EZ: Odluka Vijeća od 28. siječnja 2008. o sklapanju, u ime Europske zajednice, Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine

text:
               11/Sv. 111

               HR

               Službeni list Europske unije

               167

         32008D0146

               L 053/1

               SLUŽBENI LIST EUROPSKE UNIJE

         ODLUKA VIJEĆA
   od 28. siječnja 2008.
   o sklapanju, u ime Europske zajednice, Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine
   (2008/146/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 62., članak 63. prvi podstavak točku 3. i članke 66. i 95. u vezi s člankom 300. stavkom 2. prvim podstavkom drugom rečenicom i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Nakon odobrenja danog Komisiji 17. lipnja 2002. zaključeni su pregovori sa švicarskim tijelima o pridruživanju Švicarske provedbi, primjeni i razvoju schengenske pravne stečevine.

               (2)

               U skladu sa Odlukom Vijeća 2004/860/EZ (2) i podložno njegovom kasnijem sklapanju, Sporazum između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine potpisan je u ime Europske zajednice 26. listopada 2004.

               (3)

               Sporazum bi sada trebalo odobriti.

               (4)

               Što se tiče razvoja schengenske pravne stečevine, iz Ugovora o osnivanju Europske zajednice, odredbe Odluke Vijeća 1999/437/EZ od 17. svibnja 1999. o određenim aranžmanima za primjenu Sporazuma sklopljenog između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine (3), primjenjuju se mutatis mutandis na odnose sa Švicarskom.

               (5)

               Ova Odluka ne dovodi u pitanje stajalište Velike Britanije u skladu s Protokolom o uključivanju schengenske pravne stečevine u okvir Europske unije, koji je priložen Ugovoru o Europskoj uniji i Ugovoru o osnivanju Europske zajednice i Odluci Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (4).

               (6)

               Ova Odluka ne dovodi u pitanje stajalište Irske u skladu s Protokolom o uključivanju schengenske pravne stečevine u okvir Europske unije, koji je priložen Ugovoru o Europskoj uniji i Ugovoru o osnivanju Europske zajednice i Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (5).

               (7)

               Ova Odluka ne dovodi u pitanje stajalište Danske u skladu s Protokolom o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice,

         ODLUČILO JE:
   Članak 1.
   Sporazum između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine i pripadajući dokumenti, koji se sastoje od Završnog akta, Sporazuma u obliku razmjene pisama o odborima koji pomažu Komisiji u obnašanju njenih izvršnih ovlasti, kao i Zajedničke izjave o zajedničkim sastancima mješovitih odbora, odobrava se u ime Europske zajednice.
   Tekst Sporazuma, Završni akt, Razmjena pisama i Zajednička izjava nalaze se u prilogu ovoj Odluci (6).
   Članak 2.
   Ova se Odluka primjenjuje na područja obuhvaćena odredbama iz Priloga A i B Sporazumu i na njihov razvoj u onoj mjeri u kojoj takve odredbe imaju ili je u skladu s Odlukom 1999/436/EZ (7) utvrđeno da imaju pravnu osnovu u okviru Ugovora o osnivanju Europske zajednice.
   Članak 3.
   Odredbe članka 1. do 4. Odluke Vijeća 1999/437/EZ primjenjuju se na isti način za pridruživanje Švicarske provedbi, primjeni i razvoju schengenske pravne stečevine, iz Ugovora o osnivanju Europske zajednice.
   Članak 4.
   Predsjednik Vijeća ovime se ovlašćuje da odredi osobu ovlaštenu da u ime Zajednice položi instrument o odobravanju iz članka 14. Sporazuma kojim se izražava suglasnost Zajednice s takvom obvezom.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 28. siječnja 2008.

            Za Vijeće

            Predsjednik

         D. RUPEL

      (1)  Mišljenje od 13. listopada 2005. (još nije objavljeno u Službenom listu).

      (2)  SL L 370, 17.12.2004., str. 78.

      (3)  SL L 176, 10.7.1999., str. 31.

      (4)  SL L 131, 1.6.2000., str. 43.

      (5)  SL L 64, 7.3.2002., str. 20.

      (6)  SL L 53, 27.2.2008., str. 52.

      (7)  SL L 176, 10.7.1999., str. 17.


title: 2000/586/PUP: Odluka Vijeća od 28. rujna 2000. o utvrđivanju postupka za izmjenu članka 40. stavaka 4. i 5., članka 41. stavka 7. i članka 65. stavka 2. Konvencije o provedbi Schengenskog sporazuma od 14. lipnja 1985. o postupnom ukidanju kontrola na zajedničkim granicama

text:
19/Sv. 16              HR                                 Službeni list Europske unije                                                        29
32000D0586
3.10.2000.                                        SLUŽBENI LIST EUROPSKIH ZAJEDNICA                                                     L 248/1
                                                              ODLUKA VIJEĆA
                                                             od 28. rujna 2000.
               o utvrđivanju postupka za izmjenu članka 40. stavaka 4. i 5., članka 41. stavka 7. i članka 65. stavka
               2. Konvencije o provedbi Schengenskog sporazuma od 14. lipnja 1985. o postupnom ukidanju
                                                   kontrola na zajedničkim granicama
                                                               (2000/586/PUP)
VIJEĆE EUROPSKE UNIJE,                                                      (5)     Nakon uključivanja schengenske pravne stečevine u okvir
                                                                                Europske unije i dalje postoji potreba za pojednostav
                                                                                ljenim postupkom za izmjenu uputa koje se odnose na
uzimajući u obzir Ugovor o Europskoj uniji, a posebno njegov                        „službenike”, „tijela” i „nadležna ministarstva”, a kojim bi
članak 31. točku (b), članke 32. i 34.,                                             Vijeće omogućilo svakoj državi članici da izmijeni upute
                                                                                koje se odnose na njezine „službenike”, „tijela” i „nadležna
                                                                                ministarstva” iz odredaba članka 40. stavaka 4. i 5.,
uzimajući       u    obzir     inicijativu  Velikog      Vojvodstva
                                                                                članka 41. stavka 7. i članka 65. stavka 2. Schengenske
Luksemburga (1),
                                                                                konvencije (kako su dopunjene odredbama Sporazuma o
                                                                                pristupanju Schengenskoj konvenciji) ako bi zbog unutar
uzimajući u obzir mišljenje Europskog parlamenta (2),                               njih promjena i reorganizacija postojeće upute prestale
                                                                                biti točne, bez potrebe da Vijeće formalno donese
                                                                                izmjene tih uputa.
budući da:
(1)     Dana 24. lipnja 1997. vlade Kraljevine Belgije, Kraljevine          (6)     Svaka izmjena prethodno spomenutih odredaba koja nije
        Danske, Savezne Republike Njemačke, Helenske Repu                          posljedica samo unutarnjih promjena ili reorganizacija,
        blike, Kraljevine Španjolske, Francuske Republike, Tali                    već ima za svrhu proširiti ovlasti na temelju odredaba
        janske Republike, Velikog Vojvodstva Luksemburga,                           članka 40. i 41. na druge „službenike”i „tijela” trebale
        Kraljevine Nizozemske, Republike Austrije, Portugalske                      bi se donijeti u skladu s odgovarajućim odredbama
        Republike, Republike Finske i Kraljevine Švedske spora                     Ugovora.
        zumjele su se o Protokolu kojim se mijenjaju članci 40.,
        41. i 65. Konvencije o provedbi Schengenskog spora
        zuma od 14. lipnja 1985., koja je potpisana u Schengenu
        19. lipnja 1990. (dalje u tekstu „Protokol”), tako što se           (7)     Ujedinjena Kraljevina sudjelovat će u ovoj Odluci, u
        predviđa pojednostavljeni postupak za izmjenu uputa                         skladu s člankom 8. stavkom 2. Odluke Vijeća
        koje se u tim člancima odnose na „službenike”, „tijela” i                   2000/365/EZ od 29. svibnja 2000. o zahtjevu Ujedinjene
        „nadležna ministarstva”.                                                    Kraljevine Velike Britanije i Sjeverne Irske za sudjelovanje
                                                                                u pojedinim odredbama schengenske pravne stečevine (3)
                                                                                u mjeri u kojoj se ta Odluka odnosi na odredbe schen
(2)     Na dan 1. svibnja 1999., kada je na snagu stupio Ugovor                     genske pravne stečevine koje su navedene u toj Odluci.
        iz Amsterdama kojim se, među ostalim, predviđa uklju
        čivanje schengenske pravne stečevine u okvir Europske
        unije, Protokol nije stupio na snagu.
                                                                            (8)     Ova Odluka dalje razvija odredbe za koje je dopuštena
(3)     Protokol nije sastavni dio schengenske pravne stečevine                     tješnja suradnja na temelju Protokola priloženog Ugovoru
        koja je uključena u Europsku uniju.                                         o Europskoj uniji i Ugovoru o osnivanju Europskih zajed
                                                                                nica kojim se schengenska pravna stečevina uključuje u
                                                                                okvir Europske unije i koje potpadaju pod jedno od
(4)     Nakon uključivanja schengenske pravne stečevine u okvir                     područja koja su obuhvaćena člankom 1. Odluke Vijeća
        Europske unije, države članice više ne mogu mijenjati                       1999/437/EZ od 17. svibnja 1999. o određenim dogo
        Konvenciju, potpisanu u Schengenu 19. lipnja 1990., o                       vorima za primjenu Sporazuma koji su sklopili Vijeće
        provedbi Schengenskog sporazuma od 14. lipnja 1985. o                       Europske unije i Republika Island i Kraljevina Norveška,
        postupnom ukidanju kontrola na zajedničkim granicama                        a koji se odnosi na pridruživanje tih dviju država
        (dalje u tekstu „Schengenska konvencija”).                                  provedbi, primjeni i razvoju schengenske pravne
                                                                                stečevine (4),
(1) SL C 131, 12.5.2000., str. 7.
(2) Mišljenje doneseno 14. lipnja 2000. (još nije objavljeno u Služ        (3) SL L 131, 1.6.2000., str. 43.
    benom listu).                                                           (4) SL L 176, 10.7.1999., str. 31.
 ---pagebreak--- 30                     HR                               Službeni list Europske unije                                          19/Sv. 16
ODLUČILO JE:                                                              4.    Izmjena proizvodi pravni učinak sljedećeg dana od dana
                                                                          objave u navedenom Službenom listu.
                             Članak 1.                                                               Članak 2.
1.    Svaka država članica može izmijeniti upute iz odredaba              Postupak iz članka 1. primjenjuje se i na izmjene koje su već
članka 40. stavaka 4. i 5., članka 41. stavka 7. i članka 65.             napravljene na temelju članka 1.
stavka 2. Schengenske konvencije koje se odnose na „službeni
ke”, „tijela” i „nadležna ministarstva” u vezi sa svojim službeni                                   Članak 3.
cima, tijelima ili nadležnim ministarstvima, kada zbog unutar
njih promjena ili reorganizacija postojeće upute prestanu biti            Ova Odluka stupa na snagu sljedećeg dana od dana objave u
točne.                                                                    Službenom listu.
2.    Predmetna država članica o svim izmjenama izvršenim na
                                                                          Sastavljeno u Bruxellesu 28. rujna 2000.
temelju stavka 1. obavješćuje Glavno tajništvo Vijeća, koje
obavijest prosljeđuje svim članicama Vijeća.
                                                                                Za Vijeće
3.    Vijeće osigurava da se sve takve izmjene objave u Služ                                                  Predsjednik
benom listu.                                                                                D. VAILLANT


title: 2010/676/EU: Odluka Vijeća od 8. studenoga 2010. o potpisivanju, u ime Unije, Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode na temelju članka 19. Sporazuma o Europskom gospodarskom prostoru

text:
               11/Sv. 112

               HR

               Službeni list Europske unije

               197

         32010D0676

               L 292/1

               SLUŽBENI LIST EUROPSKE UNIJE

         ODLUKA VIJEĆA
   od 8. studenoga 2010.
   o potpisivanju, u ime Unije, Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode na temelju članka 19. Sporazuma o Europskom gospodarskom prostoru
   (2010/676/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 5.,
   uzimajući u obzir prijedlog Komisije,
   budući da:

               (1)

               Članak 19. Sporazuma o Europskom gospodarskom prostoru propisuje da se ugovorne stranke obvezuju da će nastaviti svoje napore s ciljem postizanja postupne liberalizacije međusobne trgovine poljoprivrednim proizvodima.

               (2)

               U rujnu 2005. Vijeće je ovlastilo Komisiju da započne pregovore s Norveškom s ciljem postizanja veće liberalizacije bilateralne trgovine poljoprivrednim proizvodima u okviru članka 19. Sporazuma o Europskom gospodarskom prostoru. Pregovori su uspješno završeni i Sporazum u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode na temelju članka 19. Sporazuma o Europskom gospodarskom prostoru („Sporazum”) parafiran je 28. siječnja 2010.

               (3)

               Sporazum bi trebalo potpisati u ime Unije, podložno njegovom sklapanju,

         DONIJELO JE OVU ODLUKU:
   Članak 1.
   Potpisivanje Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode na temelju članka 19. Sporazuma o Europskom gospodarskom prostoru („Sporazum”) odobrava se u ime Unije, podložno sklapanju navedenog Sporazuma (1).
   Članak 2.
   Predsjednik Vijeća ovlašten je odrediti osobu(-e) opunomoćenu(-e) za potpisivanje Sporazuma u ime Zajednice, podložno njegovom sklapanju.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 8. studenoga 2010.

            Za Vijeće

            Predsjednik

         M. WATHELET

      (1)  Tekst Sporazuma objavit će se s Odlukom o njegovom sklapanju.


title: 2014/597/EU: Odluka Europskog parlamenta od 3. travnja 2014. o razrješnici za izvršenje proračuna Europske agencije za sigurnost mreža i podataka za financijsku godinu 2012.

text:
               5.9.2014

               HR

               Službeni list Europske unije

               L 266/252

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Europske agencije za sigurnost mreža i podataka za financijsku godinu 2012.
   (2014/597/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europske agencije za sigurnost mreža i podataka za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europske agencije za sigurnost mreža i podataka za financijsku godinu 2012. i odgovore Agencije (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 460/2004 Europskog parlamenta i Vijeća od 10. ožujka 2004. o osnivanju Europske agencije za sigurnost mreža i podataka (4), a posebno njezin članak 17.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor (A7-0194/2014),

               1.

               daje razrješnicu direktoru Europske agencije za sigurnost mreža i podataka za izvršenje proračuna Agencije za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže predsjedniku da ovu Odluku i Rezoluciju koja čini njezin sastavni dio proslijedi izvršnom direktoru Europske agencije za sigurnost mreža i podataka, Vijeću, Komisiji i Revizorskom sudu te naloži njihovu objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 172.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 77, 13.3.2004., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Političkog i sigurnosnog odbora (ZVSP) 2016/563 od 15. ožujka 2016. o prihvaćanju doprinosa Turske savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (EUAM Ukraine/2/2016)

text:
               12.4.2016

               HR

               Službeni list Europske unije

               L 96/37

         ODLUKA POLITIČKOG I SIGURNOSNOG ODBORA (ZVSP) 2016/563
   od 15. ožujka 2016.
   o prihvaćanju doprinosa Turske savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (EUAM Ukraine/2/2016)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. stavak 3.,
   uzimajući u obzir Odluku Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (1),
   budući da:

               (1)

               Vijeće je na temelju članka 10. stavka 3. Odluke 2014/486/ZVSP ovlastilo Politički i sigurnosni odbor („PSO”) za donošenje odgovarajućih odluka o prihvaćanju doprinosâ trećih država misiji EUAM Ukraine.

               (2)

               Zapovjednik civilnih operacija preporučio je da PSO prihvati predloženi doprinos Turske misiji EUAM Ukraine i da taj doprinos smatra značajnim.

               (3)

               Tursku bi trebalo izuzeti od financijskih doprinosa proračunu misije EUAM Ukraine,

         DONIO JE OVU ODLUKU:
   Članak 1.
   Doprinosi trećih država
   1.   Doprinos Turske misiji EUAM Ukraine prihvaća se i smatra se značajnim.
   2.   Turska je izuzeta od financijskih doprinosa proračunu misije EUAM Ukraine.
   Članak 2.
   Stupanje na snagu
   Ova Odluka stupa na snagu na dan donošenja.
   Primjenjuje se od 3. studenoga 2015.

      Sastavljeno u Bruxellesu 15. ožujka 2016.

            Za Politički i sigurnosni odbor

            Predsjednik

         W. STEVENS

      (1)  SL L 217, 23.7.2014., str. 42.


title: 2007/541/EZ, Euratom: Odluka Vijeća i Komisije od 28. lipnja 2007. o sklapanju Protokola Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Ruske Federacije, s druge strane, kako bi se uzelo u obzir pristupanje Republike Bugarske i Rumunjske Europskoj uniji

text:
               11/Sv. 116

               HR

               Službeni list Europske unije

               249

         32007D0541

               L 200/44

               SLUŽBENI LIST EUROPSKE UNIJE

         ODLUKA VIJEĆA I KOMISIJE
   od 28. lipnja 2007.
   o sklapanju Protokola Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Ruske Federacije, s druge strane, kako bi se uzelo u obzir pristupanje Republike Bugarske i Rumunjske Europskoj uniji
   (2007/541/EZ, Euratom)
   VIJEĆE EUROPSKE UNIJE
   I KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 44. stavak 2., članak 47. stavkak 2. posljednju rečenicu i članak 55., članak 57. stavak 2., članak 71., članak 80. stavak 2., članak 93., članak 94., članak 133. i članak 181.a u vezi s člankom 300. stavkom 2. drugom rečenicom i člankom 300. stavkom 3. prvim podstavkom,
   uzimajući u obzir Ugovor o osnivanju Europske zajednice za atomsku energiju, a posebno članak 101. drugi stavak tog Ugovora,
   uzimajući u obzir Akt o pristupanju Bugarske i Rumunjske, a posebno njegov članak 6. stavak 2.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir odobrenje Vijeća u skladu s člankom 101. Ugovora o osnivanju Europske zajednice za atomsku energiju,
   budući da:

               (1)

               Protokol Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Ruske Federacije, s druge strane, kako bi se uzelo u obzir pristupanje Republike Bugarske i Rumunjske Europskoj uniji, potpisan je u ime Europskih zajednica i njihovih država članica dana 23. travnja 2007.

               (2)

               Do stupanja na snagu, Protokol se privremeno primjenjuje od 23. travnja 2007.

               (3)

               Protokol treba odobriti,

         ODLUČILI SU:
   Članak 1.
   Ovim se u ime Europske zajednice, Europske zajednice za atomsku energiju i država članica odobrava Protokol Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Ruske Federacije, s druge strane, kako bi se uzelo u obzir pristupanje Republike Bugarske i Rumunjske Europskoj uniji.
   Tekst Protokola priložen je ovoj Odluci (2).
   Članak 2.
   Predsjednik Vijeća u ime Europske zajednice i njezinih država članica šalje obavijest iz članka 3. Protokola (3). Predsjednik Komisije istodobno šalje navedenu obavijest u ime Europske zajednice za atomsku energiju.

      Sastavljeno u Luxembourgu 28. lipnja 2007.

            Za Vijeće

            Predsjednik

         S. GABRIEL

            Za Komisiju

            Predsjednik

         José Manuel BARROSO

      (1)  Mišljenje donijeto 7. srpnja 2007. (nije još objavljeno u Službenom listu)

      (2)  SL L 119, 9.5.2007., str. 32.

      (3)  Datum stupanja na snagu Protokola objavit će Glavno tajništvo Vijeća u Službenom listu Europske unije.


title: 2009/302/EZ: Odluka Vijeća od 21. svibnja 2008. o potpisivanju i privremenoj primjeni Sporazuma između Europske zajednice i Islamske Republike Pakistana o određenim aspektima zračnog prometa

text:
               11/Sv. 119

               HR

               Službeni list Europske unije

               30

         32009D0302

               L 084/33

               SLUŽBENI LIST EUROPSKE UNIJE

         ODLUKA VIJEĆA
   od 21. svibnja 2008.
   o potpisivanju i privremenoj primjeni Sporazuma između Europske zajednice i Islamske Republike Pakistana o određenim aspektima zračnog prometa
   (2009/302/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju da s trećim zemljama započne pregovore o zamjeni određenih odredaba postojećih bilateralnih sporazuma, sporazumom Zajednice.

               (2)

               Komisija je u ime Zajednice u pregovorima s Pakistanom dogovorila Sporazum o određenim aspektima usluga u zračnom prometu u skladu s mehanizmima i direktivama u Prilogu Odluci Vijeća od 5. lipnja 2003. kojom se Komisija ovlašćuje započeti pregovore s trećim zemljama, o zamjeni određenih odredaba postojećih bilateralnih sporazuma, sporazumom Zajednice.

               (3)

               Podložno njegovom kasnijem sklapanju, Sporazum koji je zaključila Komisija bi trebalo potpisati i privremeno primijeniti,

         ODLUČILO JE:
   Članak 1.
   Potpisivanje Sporazuma između Europske zajednice i Islamske Republike Pakistana o određenim aspektima zračnog prometa ovime se odobrava u ime Zajednice, podložno Odluci Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovim se ovlašćuje odrediti osobu(-e) ovlaštenu(-e) potpisati Sporazum u ime Zajednice, podložno njegovu sklapanju.
   Članak 3.
   Do njegova stupanja na snagu, Sporazum se privremeno primjenjuje počevši od prvog dana prvog mjeseca nakon dana kada su se stranke međusobno obavijestile o izvršenju postupaka nužnih za ovu svrhu.
   Članak 4.
   Ovime se ovlašćuje Predsjednik Vijeća da sastavi obavijest predviđenu člankom 8. stavkom 2. Sporazuma.

      Sastavljeno u Bruxellesu 21. svibnja 2008.

            Za Vijeće

            Predsjednik

         M. ZVER


title: 91/544/EEZ: Odluka Komisije od 17. listopada 1991. o Grupi za vezu za starije osobe

text:
               05/Sv. 003

               HR

               Službeni list Europske unije

               68

         31991D0544

               L 296/42

               SLUŽBENI LIST EUROPSKE UNIJE

               17.10.1991.

      ODLUKA KOMISIJE

   od 17. listopada 1991.
   o Grupi za vezu za starije osobe
   (91/544/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   budući da su stalno poboljšanje uvjeta života i rada i usklađeni razvoj gospodarstava ciljevi Europske ekonomske zajednice;
   budući da je Europski parlament donio rezoluciju od 18. veljače 1982. o situaciji i problemima starijih osoba u Europskoj zajednici (1), rezoluciju od 10. ožujka 1986. o pomoći starijim osobama (2) i rezoluciju od 14. svibnja 1986. o mjerama Zajednice za poboljšanje situacije starijih osoba (3);
   budući da je Vijeće donijelo Odluku 91/49/EEZ od 26. studenoga 1990. o aktivnostima Zajednice za starije osobe (4);
   budući da trenutačna demografska kretanja naginju prema porastu broja starijih osoba u populaciji s posebnim naglaskom na vrlo stare osobe; pri čemu će ovaj trend imati znatne gospodarske i socijalne posljedice, među ostalim, za tržište rada, socijalnu sigurnost i socijalnu potrošnju;
   budući da su razmjena informacija i iskustava, kao i suradnja i pružanje savjeta o mjerama koje imaju utjecaja na starije osobe, između Komisije, država članica i predstavnika starijih osoba važni za razvoj solidarnosti u Zajednici;
   budući da je namjera mjera koje će se poduzimati na razini Zajednice upoznati se s različitim vrstama mjera koje se provode u državama članicama na različitim razinama i dopuniti ih;
   budući da Komisija, u svojoj komunikaciji o starijim osobama, predlaže osnivanje Grupe za vezu koja se sastoji od predstavnika organizacija europske orijentacije koje rade s i/ili za starije osobe;
   budući da je potrebno za ovu Grupu izraditi statut koji se temelji na prikupljenim iskustvima,
   ODLUČILA JE:
   Članak 1.
   Pri Komisiji se osniva Grupa za vezu za starije osobe, dalje u tekstu „Grupa”.
   Članak 2.
   Komisija se može savjetovati s Grupom u svim područjima u vezi sa zaštitom interesa starijih osoba.
   Članak 3.
   1.   Grupa se sastoji od predstavnika svih organizacija europske orijentacije osnovanih u državama članicama, koje rade sa starijim osobama ili za starije osobe.
   2.   Grupa se sastoji od 20 članova čija imena, na zahtjev Komisije, predlažu organizacije starijih osoba osnovane u državama članicama.
   3.   Ove organizacije moraju predložiti dvostruko više imena od broja članova koje imenuje Komisija. Svaka organizacija može predložiti 10 članova.
   4.   Organizacije od kojih se traži da predlože članove navedene su u Prilogu ovoj Odluci.
   Članak 4.
   1.   Članove Grupe imenuje Komisija.
   2.   Njihovi zamjenici imenuju se pod istim uvjetima kao punopravni članovi i u istom broju. Zamjenik automatski zamjenjuje punopravnog člana u slučaju njegovog odsustva ili spriječenosti.
   3.   Mjesta se dodjeljuju kako slijedi:

                           —

                           Odbor za koordinaciju umirovljenih radnika Europske konfederacije sindikata:

               5 mjesta

                           —

                           Eurag – Europska federacija starijih osoba:

               5 mjesta

                           —

                           Eurolink Age:

               5 mjesta

                           —

                           Fiapa – Međunarodna federacija udruženja starijih osoba:

               5 mjesta

         Članak 5.
   1.   Mandat članova Grupe je 18 mjeseci i može se dvaput obnavljati.
   2.   Kada istekne mandat članova Grupe, oni ostaju na mandatu dok se stvore uvjeti za njihovu zamjenu ili za obnavljanje njihovog mandata.
   3.   Mandat člana Grupe prestaje prije njegovog isteka ako član da ostavku, prestankom članstva u organizaciji ili tijelu koje zastupa ili ako umre.
   4.   Mandat člana može prestati ako organizacija ili institucija koju zastupa zatraži da ga se zamijeni.
   Ako se član Grupe zamijeni prije nego što mu mandat istekne, zamjenjuje se na razdoblje ostatka njegovog mandata, u skladu s postupkom predviđenim u članku 3.
   5.   Članovi Grupe ne dobivaju naknadu za svoj rad.
   Članak 6.
   Popis članova i njihovih zamjenika Komisija objavljuje u Službenom listu Europskih zajednica radi obavijesti.
   Članak 7.
   1.   Grupa izabire predsjednika na razdoblje od 18 mjeseci dvotrećinskom većinom prisutnih članova. Ako se unutar šest tjedana nakon dana inauguracijskog susreta ne može postići dvotrećinska većina, Komisija preuzima predsjedništvo u trajanju mandata Grupe.
   2.   Grupa može osnivati radne podgrupe.
   Članak 8.
   1.   Grupa se sastaje na saziv i u sjedištu Komisije. Sastanci se održavaju najmanje dvaput godišnje kao i na zahtjev dvije trećine članova Grupe.
   2.   Predstavnici zainteresiranih služba Komisije sudjeluju u sastancima Grupe i u sastancima njezinih radnih tijela.
   3.   U slučaju hitnosti Grupa može na vlastitu inicijativu ili na zahtjev Komisije donositi mišljenja pisanim postupkom u skladu s pravilima utvrđenim poslovnikom Grupe.
   Članak 9.
   Komisija omogućava tajničke poslove za rad Grupe i njezinih radnih podgrupa.
   Članak 10.
   1.   Grupa može pozvati bilo koju osobu koja je posebno kompetentna u području koje je na rasporedu da sudjeluje u njezinom radu kao stručnjak.
   Stručnjaci sudjeluju u radu za koji su pozvani.
   2.   Grupa može pozvati predstavnike stručnih organizacija, posebno onih koje se bave predmetom koji je na dnevnom redu, da sudjeluju u njezinom radu kao promatrači. Promatrači sudjeluju u radu za koji su pozvani.
   3.   Komisija može pozvati osobe koje su posebno kompetentne u područjima u vezi sa starijim osobama da sudjeluju u radu Grupe pod uvjetima utvrđenim u stavku 1.
   Članak 11.
   1.   Rad Grupe može se odnositi na zahtjeve za mišljenjem koje je zaprimila od Komisije. O njima se ne glasa.
   2.   Kad Komisija traži mišljenje od Grupe, ona može postaviti rok u kojem se to mišljenje daje.
   3.   Stajališta koja iznose zastupljene organizacije vode se u zapisniku.
   4.   Ako se traženo mišljenje temelji na jednoglasnom dogovoru unutar Grupe, ona sastavlja zajednički zaključak i prilaže ga zapisniku.
   Članak 12.
   Međutim, Grupa može na vlastitu inicijativu i nakon konzultacija s Komisijom sastaviti mišljenje, ako se dvotrećinska većina prisutnih članova izjasni u tom smislu.
   Članak 13.
   Ne dovodeći u pitanje članak 214. Ugovora, članovi Grupe su obavezni čuvati informacije do kojih su došli radom u Grupi, njezinom uredu ili radnim tijelima, ako ih Komisija obavijesti da je traženo mišljenje ili postavljeno pitanje u vezi s povjerljivim predmetom.
   U ovom slučaju, samo članovi Grupe i zastupnici odjela Komisije mogu sudjelovati na sastancima.
   Članak 14.
   Ova Odluka stupa na snagu 17. listopada 1991.

      Sastavljeno u Bruxellesu 17. listopada 1991.

            Za Komisiju

         Vasso PAPANDREOU

            Član Komisije

      (1)  SL C 66, 15.3.1982., str. 71.

      (2)  SL C 88, 14.4.1986., str. 17.

      (3)  SL C 148, 16.6.1986., str. 61.

      (4)  SL L 28, 2.2.1991., str. 29.
   PRILOG
   Sljedeće organizacije pozivaju se na predlaganje članova Grupe za vezu:

               —

               Odbor za koordinaciju umirovljenih radnika Europske konfederacije sindikata,

               —

               Eurag – Europska federacija starijih osoba,

               —

               Eurolink Age,

               —

               Fiapa – Međunarodna federacija udruženja starijih osoba.